Viceprimarul Lucian Harșovschi anunță modernizarea străzii Leca Morariu
Viceprimarul municipiului Suceava, Lucian Harșovschi,a anunțat că strada Leca Morariu a intrat în modernizare. "Am mai deschis un șantier de această dată pe strada Leca Morariu unde înlocuim covorul asfaltic, reabilităm accesele la scările de bloc și trotuarele, refacem parcările de reședință, dar avem grijă și de spațiul verde. Vom reface toată zona din strada Mărășești până la intersecția cu strada Oituz. Vorbim de acest program de modernizare a Sucevei de la scara blocului. Acest șantier a fost deschis anul trecut și îl finalizăm acum dar începem și alte lucrări pentru că nu ne oprim aici. Continuăm!", a declarat Harșovschi.